Documentatiile ce se depun in vederea obtinerii avizului de oportunitate trebuie sa contina, conform ordinului 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului si urbanismul si de elaborare si actualizare a documentatiilor de urbanism, sunt urmatoarele:

 **a)** **Cerere** pentru emiterea avizului de oportunitate;

 **b) Certificatul de urbanism nr. ..................... din ..................... emis de .................. (copie);**

 **c) Dovada titlului asupra imobilului - teren şi/sau construcţii/extrasul de plan cadastral actualizat la zi şi extrasul de carte funciară de informare actualizat la zi (copie);**

 **d) Studiul de oportunitate compus din:**

 **d.1) piese scrise: memoriu tehnic explicativ, care cuprinde:**

 **- prezentarea investiţiei/operaţiunii propuse;**

 **- indicatorii propuşi;**

 **- modul de integrare a investiţiei/operaţiunii propuse în zonă;**

 **- prezentarea consecinţelor economice şi sociale la nivelul unităţii teritoriale de referinţă;**

 **- categoriile de costuri ce vor fi suportate de investitorii privaţi şi categoriile de costuri ce vor cădea în sarcina autorităţii publice locale.**

 **d.2) piese desenate:**

 **- încadrarea în zonă;**

 **- plan topografic/cadastral cu zona de studiu;**

 **- conceptul propus - plan de situaţie cu prezentarea funcţiunilor, a vecinătăţilor, modul de asigurare a accesurilor şi utilităţilor,**

**impreuna cu doua exemplare ale planselor de reglementari urbanistice**.

 Conform art.18 din Regulamentul de Organizare si Functionare al Comisiei Tehnice de Amenajarea Teritoriului si Urbanism (C.T.A.T.U), documentatiile neconforme sau incomplete nu sunt supuse analizei C.T.A.T.U.